open-index/open-wikipedia-markdown huggingface dataset:
تيران لإنبعاث

**تيران لإنبعات** هو تيران فمدينة أݣادير لمغريبية، وهو التيران الرسمي ديال لفراقي درجاء أݣادير ونجاح سوس. كيستقبل التيران لميتشان ديال لفراقي بواحد لعدد ديال لمتفرجين واصل لـ10 ألاف مشجع. الݣازون ديال التيران صطيناعي.
## تاريخ
التيران عندو رمزية كبيرة فلمغريب حيتاش تأسس مورا زلزال أݣادير. تحل هاد التيران ف1963 من مورا الزيارة اللي كان دارها لحسن التاني لمدينة أݣادير.

تعوض تيران لإنبعات بتيران أدرار اللي ولّات كاتلعب فيه حسنية أكادير من دجنبر 2013. ومن 2011، ولّا فالتيران ݣازون صطيناعي.

## تيران رسمي
من مورا ما بدات حسنية أكادير كاتقصر فتيران أدرار، ولّا هاد التيران رسمي للفراقي درجاء أكادير ونجاح سوس.

## مصادر

تصنيف:تيرانات د كورة ف لمغريب
تصنيف:أݣادير
تصنيف:حسنية أݣادير
تيران بوبكر عمار

**تيران بوبكر عمار** أولا **تيران سلا** هو تيران فمدينة سلا لمغريبية، وهو التيران الرسمي ديال فرقة جمعية سلا. كيستقبل التيران لميتشان ديال لفرقة بواحد لعدد ديال لمتفرجين واصل لـ10 ألاف مشجع. الݣازون ديال التيران صطيناعي.

## تاريخ
خرج لپروجي ديال التيران فالسبعينات ومابدا لبني حتال 1981. ما كمل لپروجي حتال 2006 بسباب بزاف ديال لمشاكيل التقنية. اللي خلا لمشروع يسالي هي لويكاية ديال التنمية دلحوض ديال بورݣراݣ، اللي زادت ليه صالات ديال لكورة دليد، لڤولي ولباسكيط، حيتاش جمعية سلا عندها فراقي فهاد الرياضات. سالا هاد لمشروع بالترياب ديال تيران المسيرة الخضرا.

ف2007 تدار ݣازون صطيناعي للتيران. ليوما، تيران بوبكر عمار كايهز 10 ألاف واحد وفيه 2500 كرسي مغطّي.

## لمرافيق وليستيعمال
التيران فيه ستة ديال لڤيستييرات للكوايرية ولحكّام، قاعات ديال التسخينات وبيروات ديال لإدارة.

هد التيران كاتقصر فيه لفرقة ديال جمعية سلا. هاد التيران ستقبل لميطشان ديال لألعاب لأفريقية دالشباب ف2010 وحتّى ماطش ديال لمونتخاب لمغريبي دلعيالات فلإقصائيات ديال لبوطولة لأفريقية دلعيالات.

## مصادر

تصنيف:تيرانات د كورة ف لمغريب
تصنيف:مقالات فيها مصدر و 3000 بايت
تصنيف:سلا
تيران لمسيرة لخضرا (سلا)

**تيران لمسيرة لخضرا** كان تيران فمدينة سلا لمغريبية، وكان التيران الرسمي ديال فرقة جمعية سلا. كان التيران كايستقبل لميتشان ديال لفرقة بواحد لعدد ديال لمتفرجين واصل لـ4000 مشجع. الݣازون ديال التيران كان طبيعي. تريّب هاد التيران ف2007 بسباب إعادة التهييئة ديال حوض بورݣراݣ وعوّضو تيران بوبكر عمار.

## مصادر

تصنيف:سلا
تصنيف:تيرانات د كورة ف لمغريب
إيطو (فيلم)

**إيطو** هي السمية ديال واحد لفيلم فرانساوي خرج عام 1934 مللي كانت لحماية ديال فرنسا علا لمغريب.

## لفيلم
لفيلم تايعاود على لمعيشة ديال لمغاربة و لفرانساويين ف لمغريب ف لحماية ديال فرنسا علا لمغريب.

جان بينوا ليفي و ماري إبستين هوما للي دارو لإخراج ديال لفيلم و عاونهوم حتا بيير دي هيران. السيناريو كتبو جورج دوفيرني و روجر فيرال و إتيان راي و لقصة ديال لفيلم جات من واحد الرواية ديال موريس لو جلاي.

لفيلم ما خرجش بلألوان و كانت فيه 117 دقيقة و خرج ف باريس نهار 19 مارس 1935.

## مصادر

تصنيف:فيلم فرانصاوي
تصنيف:أفلام د 1934
أمازيغية شرق لأطلس لمتوسط

**أمازيغية شرق لأطلس لمتوسط** هي مجموعة كاتربط بزّاف ديال اللهجات اللي الناس كاتهضر بيها فالشرق والشمال الشرقي ديال لأطلس لمتوسط فلمغريب. هاد اللهجات هي تمازيغت دآيت سغروشن وتمازيغت دآيت واراين، لهجة مرموشة (إيموزار مرموشة)، آيت علاهم، آيت إيوب وآيت مرغي.

هاد اللوغة باللهجات نتاعها كاتنتامي للفرع ديال اللوغات الزناتية واخّا كاتشابه بزّاف معا اللهجات ديال أمازيغية لأطلس لمتوسط. هاد اللوغة كاتعتابر لوغة نتيقالية بين لفرع الزناتي ولفرع ديال اللوغات لأمازيغية لأطلسية.

تمازيغت دآيت سغروشن وتمازيغت دآيت واراين هي اللي مابين هاد لمجموعة داللهجات تدرسات بزّاف، وغير شوية ديال الدراسات اللي تدارو على اللهجة ديال آيت علاهم ومرموشة. تقريبا ماتدارت حتّى شي دراسة على اللهجة دآيت إيوب وآيت مرغي.

## مصادر

تصنيف:لوغات أمازيغية
تصنيف:لوغات د لمغريب
تمازيغت دآيت سغروشن

**تمازيغت دآيت سغروشن** هي لهجة ديال اللوغات الزناتية داخلة فلمجموعة دأمازيغية شرق لأطلس لمتوسط. كايهضرو بيها الناس ديال قبيلة آيت سغروشن فشرق لأطلس لمتوسط.
## التصنيف
كانت لأمازيغية ديال آيت سغروشن كاتصنّف معا تمازيغت وسط لمغريب. الناس كاتݣول باللي هاد اللهجة كاتشبه للهجة ديال آيت عيّاش اللي قريبة منها. فلحقيقة التصنيف ديال هاد اللهجة هو لفرع داللوغات الزناتية اللي داخل فلأسرة ديال اللوغات لأمازيغية دالشمال. داكشّي لاش بزّاف ديال لمصادير ماكايصنفوهاش معا لأمازيغية ديال لأطلس لمتوسط.

لهجة آيت سغروشن هي لهجة من بزاف ديال اللهجات فأمازيغية شرق لأطلس لمتوسط اللي كاتنتامي للوغات الزناتية اللي كاينة فالشرق ديال لأطلس لمتوسط.

## النطق
### لحروف
تمازيغت دآيت سغروشن معروفة باللي عندها حرف فيه اللام والشين مخلطين (سمع) وكايتكتب ب"لت" (/lt/). لكاف ولݣاف /k, g/ كايتنطقو صحاح، ماشي بحال اللهجة ديال آيت عيّاش فاش هوا اللول كايتحكّو. فاش كايضوبل واحد لحرف، كايولّي لحرف اللول ماعندوش صوت.

ملاحضات فالصوت:
# غاليبا فلكلمات اللي جات من لعربية
# تحقيق دلحرف /lt/ عند شي ناس، ميتال ultma (أولتما -ختي-)، altu (ألتو -مازال-)
# عند عدد صغير ديال الناس، حرف لبا /b/ كايولّي ڤا غليضة [β] (سمع) 
# التا /t/ كاتولّي مهوية [tʰ]

### الصوايت
تمازيغت دآيت سغروشن عندها تلاتة دالصوايت بحال لعربية لفوصحى.

### الشدّة
الشدة فتمازيغت دآيت سغروشن ماشي متباينة ويمكن يتوقّعها لواحد، كاتجي من مورا آخر صايت فلكلمة.

## ملاحضات

## مصادر

تصنيف:لوغات أمازيغية
تصنيف:لوغات د لمغريب
تصنيف:مقالات فيها مصدر و 3000 بايت
أمازيغية مزاب وورݣلة

**لوغات مزاب وورݣلة** أولا **لأمازيغية الصحراوية الشمالية** هي مجموعة فيها بزّاف ديال اللوغات واللهجات اللي كاينتاميو للوغات الزناتية اللي هي فرع ديال لأسرة داللوغات لأمازيغية دالشمال. هاد اللوغات واللهجات كاينين فواحات مشتتين فلمغريب ودزاير.

## التصنيف
### كوصمان (2013)
ف2013 ستّف مارتين كوصمان ستة ديال اللهجات دلواحات الصحراوية فالشمال:
* لأمازيغية دجنوب وهران وفيݣيݣ
* تاݣورارت
* توات-تيديكلت
* تومزابت
* تݣارݣرنت
* توݣورت

### إتنولوݣ (2009)
فعام 2009 صنّف كتاب إتنولوݣ اللوغات لأمازيغية دمزاب وورݣلة هكّا:
* تݣارݣرنت
* توݣورت
* تازناتيت ("زناتية": تاݣورارت، توات وجنوب وهران)
* تومزابت

### بلينش
ستّف روجر بلينش تمنية ديال لمتغيرات:
* تاݣورارت
* تومزابت
* تݣارݣرنت
* توݣورت
* آيت سغروشن
* فيݣيݣ
* تاصنهاجيت
* تايزناسنيت

تاصنهاجيت واخّا هكاك هي لوغة من اللوغات لأمازيغية دلأطلس.

## خريطة داللوغات

File:Mzab-Wargla Berberophone areas.PNG|تومزابت، تݣارݣرنت وتوݣورت
File:Gourara ksour - Linguistic map.PNG|تاݣورارت
File:South Oranie and Figuig Berber.PNG|جنوب وهران وفيݣيݣ

## مصادر

تصنيف:لوغات أمازيغية
تصنيف:لوغات د لمغريب
تصنيف:مقالات فيها مصدر و علاين 3000 بايت
تصنيف:لوغات زناتية
تيران 18 نونبر

**تيران 18 نونبر** هو تيران فمدينة لخميسات لمغريبية، وهو التيران الرسمي ديال فرقة الإتحاد الزموري للخميسات. كيستقبل التيران لميتشان ديال لفرقة بواحد لعدد ديال لمتفرجين واصل لـ12 لف مشجع. الݣازون ديال التيران طبيعي.

## تاريخ
تبنى التيران ف2002 وتعاود تجدد ف2013.

كان غادي يدّار ليه ݣازون صطيناعي، ولاكين راه باقي فلݣازون الطبيعي.

كاينين مخططات ديال التوسيع نتاعو اللي غاتزيد ليه باش يولّي يهز 20 ألف دلبشري.

## مصادر

تصنيف:تيرانات د كورة ف لمغريب
تصنيف:لخميسات
تيران لبلدي د قنيطرة

**تيران قنيطرة** أولا **الملعب البلدي للقنيطرة** هو تيران فمدينة قنيطرة لمغريبية، وهو التيران الرسمي ديال فرقة النادي القنيطري. كيستقبل التيران لميتشان ديال لفرقة بواحد لعدد ديال لمتفرجين واصل لـ مشجع. الݣازون ديال التيران طبيعي.
## تاريخ
تأسس هاد التيران ف1941 ويقدر يهز حتال 40 ألف دلبشري. تلعبو هنا بزاف ديال لميطشان دلمونتخاب لوطني، وميطشان دالنادي القنيطري ونهضة القنيطرة.

ف2008 تركّب للتيران ݣازون صطيناعي مرخّصة ليه لفيفا، هادشي كان داخل فواحد لمشروع كانت سميتو "نربحو فإفريقيا على قبل إفريقيا.

## لوصول
هاد التيران جا قريب من لخرجة ديال الصونطر دقنيطرة اللي جاية من أوطوروت 5. كايوصلو بزاف ديال الطوبيسات لهاد التيران.

## مصادر

تصنيف:تيرانات د كورة ف لمغريب
تصنيف:قنيطرة
تصنيف:تيرانات متعددة التخدام ف لمغريب
تاݣورارت

**تاݣورارت** هي لوغة من عائلة اللوغات لأمازيغية فلفرع ديالها الزناتي كايهضرو بيها الناس فلمينطاقة دتيݣورارين (ݣورارة)، وهي بزّاف ديال لواحات كاينين فلوسط لغربي ديال دزاير. إتنولوݣ كايسمّيها تازناتيت (الزناتية) معا توات اللي كاينة فلجانوب ديالها. روجر بلينش كايصنفها أنها لهجة ديال أمازيغية مزاب وورݣلة وكايصنّف توات معا اللوغات الريفية.

## لمميزات
تاݣورارت وتوات هما جوج داللوغات لأمازيغية لوحيدين اللي كاتبدّل حرف الراء (/r/) فبعض لبلايص لحرف لحاء (/ħ/)، فحالات خرين كاترجّع حرف الراء (/r/) وكاتخلّي /ə/ اللي كاتجي قبل تولّي حرف مفتوح /a/. هاد الضاهيرة كاينة فتاريفيت اللي هي لوغة فشمال لمغريب.

كاين دليل مامحسومش باللي تاݣورارت تأترات باللوغة دالصونݣاي.

### أهلّيل
الشيعر ولموسيقى ديال لمينطاقة دتيݣورارين (ݣورارة) فدزاير تليستا كجزء من التورات التقافي اللي ماملموسش دليونيسكو على الطريقة اللي وصفها بيه مولود معمري فلكتاب ديالو *L'Ahellil du Gourara* (بالدارجة: أهلّيل ديال ݣورارة).

## مصادر

تصنيف:لوغات أمازيغية
تومزابت

**تومزابت** أولا **لمزابية** هي لوغة من عائلة اللوغات لأمازيغية فلفرع ديالها الزناتي كايهضرو بيها لمزابيين اللي هوما أمازيغ اللي لأغلبية ديالهوم مسلمين إباضيين وكايسكنو فلمدون السبعة ديال لمينطقة دمزاب فالشمال ديال الصحرا نتاع دزاير. هاد اللوغة كايهضرو بيها أعداد صغيرة ديال لمزابيين فمدون محلية خرى وفبلايص خرين. غالبية لعيالات كايهضرو بيها بوحدها، وغالبية الرجال كايهضرو بيها معا الداريجة ديال الدزاير أولا لعربية الصحراوية الدزيرية. هاد اللوغة قريبة شي شوية لتݣارݣرنت وتوݣورت ولوغة تاݣورارت اللي بعيدة عليها.

كاينين بزاف ديال الديكسيونيرات ديال تومزابت، لغالبية ديالهوم بلفرانساوية.
## كتوبة
* ابراهيم و بكير عبد السلام. الوجيز في قواعد الكتابة و النحو للغة الأمازيغية "المزابية". المطبعة العرببة: غرداية 1996.
* Delheure, Jean. *Aǧraw n Yiwalen Tumẓabt d-Tefṛansist = Dictionnaire Mozabite–Francais*. SELAF:Paris 1984.

## مصادر


تصنيف:لوغات أمازيغية
تصنيف:لوغات زناتية
مارتين كوصمان

**مارتين كوصمان** (تزاد ف5 فبراير 1966، هولاندا) هو عالم ديال اللوغات هولاندي متخصص فاللوغات لأمازيغية. هو دابا أستاد ديال الديراسات لأمازيغية فجامعة ليدن.

## كتوبا ديالو
* 
* 
* 
* 
* 

## مصادر

تصنيف:بيوغرافيا د رجال
تصنيف:عالم د لوغات
تصنيف:زيادة 1966
تصنيف:ناس حيين
تصنيف:لوغات أمازيغية
تصنيف:مقالات فيها مصدر و علاين 3000 بايت
لأمازيغية دجنوب وهران وفيݣيݣ

**لأمازيغية دجنوب وهران** أولا **لأمازيغية دفيݣيݣ** هي مجموعة ديال اللهجات دواحد اللوغة من لفرع الزناتي ديال اللوغات لأمازيغية دالشمال. كايهضرو بهاد اللوغات بزّاف ديال الناس فولاية وهران فدزاير وقريب من لحدود فإقليم فيݣيݣ فلمغريب.

هاد لمناطيق فيها لݣصور اللي كاينة فدزاير مابين لمشرية وبني عباس، وفلمغريب كاينة فإيش، عين الشعير ولݣصور ديال فيݣيݣ بسبعة (آيت ودّاي، آيت عمّار، آيت لميز، آيت سليمان، آيت عناج، آيت عدّي وإزناين).

اللهجة لوحيدة من هاد اللوغة اللي تدارو عليها ديراسات هي اللهجة ديال فيݣيݣ (كوصمان 1997). واحد الديراسة خفيفة دارها باسيت ف1885 على النصوص ولمعجم ديال اللهجات نتاع الشمال دهاد اللوغة، وكوصمان ف2010 دار ديراسة على لقواعد ديال لهجة إيݣلي ددزاير اللي كاينة فلجانوب.

اللهجات ديال لأمازيغية دجنوب وهران وفيݣيݣ فيها النفي ديال لأفعال مضوبل كيما بزّاف ديال لمتغيرات أمازيغية خرة. النفي اللول اللي كايجي قبل لفعل هو "أُلْ" (*ul*، محلّيا "إلْ" *il*، "أُنْ" *un*). النفي التاني واللي كايجي من مورا لفعل هو "شا" *ša* (لهجة إيݣلي ومازّر) أولا "شَايْ" *šay* (اللهجات دفيݣيݣ، إيش ومغرار) أولّا "إش" *iš* (لهجة بوسمغون وعين الشعير)، وهاد الجوج اللخرين كايبانو بجوج وعندهوم نفس لمعنى فلهجة تيوت. لأرقام واحد وجوج كاينة بلأمازيغية، ولباقي تسلّف من لعربية.

## مصادر

تصنيف:لوغات أمازيغية
تصنيف:لوغات د لمغريب
تصنيف:مقالات فيها مصدر و 3000 بايت
لوغات ريفية

**اللوغات الريفية** فبعض التصنيفات هي أسرة لغات من لفرع الزناتي ديال اللوغات لأمازيغية دالشمال. كايهضرو الناس بهاد اللوغات فلمغريب ودزاير، وداخلة فهاد لأسرة تاريفيت، وحدة من اللوغات لأمازيغية لكبار.

روجر بلينش (2006) عتابر أن الريفية هي مجموعة ديال اللهجات دواحد اللوغة، واللي فيها هاد لمتغيرات:

* تاريفيت
* تاغماريت
* تاشاويت
* تيديكلت
* توات
* أمازيغية بني سنوس
* تاشلفيت

## مصادر


تصنيف:لوغات أمازيغية
تصنيف:لوغات د لمغريب
توݣورت

**لوغة توݣورت** (معروفة حتى ب**أمازيغية واد ريغ** و**أمازيغية تيماسين**) هي واحد اللوغة من لفرع الزناتي ديال اللوغات لأمازيغية دالشمال. كايهضرو بهاد اللوغة شي ناس كاينين فلمينطاقة دواد ريغ قريب من توݣورت فدزاير. على حساب معلومات من 1893 كانت الناس كاتهضر بهاد اللوغة فتيماسين، بليدة عامور، مݣّارين ولغمرة.

هاد اللوغة قريبة بزّاف من تومزابت وتݣارݣرنت.

على حساب التقديرات ديال إتنولوݣ ف1995، كانت شي 6000 دلبشري تقدر تهضر بهاد اللوغة. ف2020، زاد لعدد ؤولّا لعدد 8100.

## مصادر

تصنيف:لوغات أمازيغية
تݣارݣرنت

**تݣّارݣرنت** أولا **لورݣلية** (معروفة حتى ب*توارݣريت* و*تݣانݣوسيت*) هي واحد اللوغة من لفرع الزناتي ديال اللوغات لأمازيغية دالشمال. كايهضرو بهاد اللوغة بزّاف ديال الناس فواحات ورݣلة (وارݣرن) ونݣوسة (إنݣّوسا) فدزاير.

ف1987 ماكانش كتر من عشرالاف واحد كايهضرو بلورݣلية. إتنولوݣ قدّرات بلي غير 5000 واحد كانو كايهضرو بيها ف1995. ف2014 عطات إتنولوݣ واحد التقدير جديد هو 20 ألف دلبشري ناطقين بتݣّارݣرنت.

هاد اللوغة عندها جوج داللهجات: وحدة فورݣلة (تݣّارݣرنت) ولخرة فنݣوسة (تݣّانݣوسيت). كاين شوية دلفرق بيناتهوم، وبزّاف فلمكان ديال شي حروف كايجيو مع الضمائير، وفوسط تݣارݣرنت دورݣلة كاينين ختيلافات صغار فاللسان ديال لقبايل دآت براهيم، آت سيسين وآت واݣّين.

الناس ديال ورݣلة كاتبان ليهوم تݣارݣرنت، تݣانݣوسيت، توݣورت (أمازيغية تيماسين) وتومزابت، وحتيمال دمتغيرات زناتيين خرين، بحال لهجات ديال لوغة وحدة كايسميوها توّارݣريت. على حساب لهضرة ديال دولور Delheure (1987:355)، ݣال باللي "at Wargrən fəhhəmən d awəḥdi tawsint" (*آتْ وارݣرْن فْهّامْن د أوْحدي تاوسينت*، الناس ديال ورݣلة كايفهمو تيماسين مزيان).

بيارني ف1908 دار ديراسة ديال لقواعيد دتݣارݣرنت، قبل تدارت ديراسة مامتعمقاش بزاف على يد باسيت ف1893. لمعجام ديال هاد اللوغة توتّق مزيان فالديكسيونير اللي دارو دولور ف1987. النصوص اللي كانو بيارني وباسيت قيدوها زاد ليها دولور نصوص اللي كانت على لحياة ليومية ف1988 ولخرافات كان قيّدهوم دولور ف1989. هاد لكتاب دلخرايف، على عكس لكتوبة لخرين، اللي كانو مديورين على تݣّارݣرنت دورݣلة، تزادت فيهوم حتى نصوص من نݣوسة (تݣّانݣوسيت).

## مصادر


تصنيف:لوغات أمازيغية
تصنيف:مقالات فيها مصدر و 3000 بايت
زناتية مغريبية شرقية

**الزناتية لمغريبية الشرقية** هي بزاف ديال اللهجات دلوغة وحدة كاينة فلمغريب ومنتاشرة من إقليم جرادة حتال إقليم بركان.

كاينتاميو هاد اللهجات للفرع الزناتي ديال اللوغات لأمازيغية دالشمال، وهي قريبة بزّاف للوغات الريفية الرئيسية، وحتى لأمازيغية بني سنوس اللي كاينة قريب من لحدود مع دزاير.

كايهضرو بزاف دالناس بلأمازيغية الزناتية لمغريبية الشرقية من لقبايل دالزكارة، لبخاتة، بني يعلى، بني بوزݣو، لحديين، لمحارز، آت يزناسن والروابعة.

هاد اللهجات شحال هادي كانو كايتهضر بيهوم فلبلاصة مابين تاوريرت ودبدو (فلغرب ديال لبلايص اللي كاينين فيهوم دابا) فلقبايل ديال بني كولال، ولاد مهدي وبني شبل، هاد لقبايل دابا ولّاو كاهضرو بشكل رئيسي بالدارجة.

## مصادر

تصنيف:لوغات أمازيغية
تصنيف:لوغات د لمغريب
تصنيف:إقليم جرادة
تصنيف:مقالات فيها مصدر و 3000 بايت
تصنيف:لوغات زناتية
تيديكلت

**تيديكلت** (كايتݣال ليها حتى **تمازيغت تيديكلت** و**تمازيغت**) هي واحد اللوغة من لأسرة دأمازيغية مزاب وورݣلة اللي تابعة للفرع الزناتي ديال اللوغات لأمازيغية دالشمال. هاد اللوغة كايهضرو بيها الناس فولاية تامنراست فدزاير. تيديكلت عندها جوج داللهجات: تيديكيلت وتيت. كاتعتابر أمازيغية تيديكلت لوغة فخطر قريبة من لينقيراض حيتاش غير مابين 1000 و9000 واحد اللي بقاو وكايهضرو بيها، ولأعداد غادة وكاتهبط.

## التاريخ
كانت لمينطاقة ديال شمال إفريقيا فواحد لفترة ديال التاريخ ساكنينها لأمازيغ. فاش جاو لعسكر ديال لمسلمين نشرو لعربية، الشي اللي خلّا تيديكلت ينحاصر ليستيعمال ديالها. كولّما نتاشر لإسلام زادت معاه ليستيعمال ديال لعربية اللي ولّات فوقت آخور الدارجة. لعلاقة مابين لإسلام ولعربية كانت كبيرة شي شوية، داكشي لاش فاش بداو لأمازيغ يسلمو، بدات تيديكلت كاتغبر من ليستيعمال.

## التوزيع
كاينين شي 1000 واحد اللي كايهضرو بتيديكلت. لأغلبية ديالهوم كاينو فالشمال لغربي ديال لولاية دتامنراست فدزاير. كاينين ناطقين وحدين خرين فلمغريب وتونس.

### لوضعية داللوغة
اللوغة كاينة فخطر كبير وقريبة تنقارض.

## مصادر


تصنيف:لوغات أمازيغية
تصنيف:مقالات فيها مصدر و علاين 3000 بايت
تصنيف:لوغات ريفية
تصنيف:لوغات زناتية
توات

**توّات** هي واحد اللوغة من لفرع الزناتي ديال اللوغات لأمازيغية دالشمال. كايهضرو بهاد اللوغة بزّاف ديال الناس فلمينطاقة دتوات فدزاير. لبلايص اللي كانت فيهوم هاد اللوغة بالضبط هوما تامنتيت (فين نقارضات ف1985) وتيطّاف اللي كاينة فمينطاقة ديال تاݣورارت. إتنولوݣ كايعتابرهوم لوغة وحدة، ولاكين روجر بلينش (2006) كايصنّف تاݣورارت كلوغة من اللوغات ديال أمازيغية مزاب وورݣلة وتوّات لوغة من اللوغات الريفية.

## مصادر

تصنيف:لوغات أمازيغية
تصنيف:لوغات ريفية
تصنيف:ستيتناء من طاݣ ناقصين تصاور
تصنيف:لوغات زناتية
حوكومة لعتماني تانية

**حوكومة لعتماني تانية** هي لحوكومة د لمملكة د لمغريب من 9 أكتوبر 2019 حتال 7 أكتوبر 2021، ف لولاية تشريعية لعاشرة د مجليس نواب.

## تاريخ ؤ تحالف
ف 1 أكتوبر 2019، قرر حيزب تقدم ؤ شتيراكية يخرج ل لمعارضة مورما دوز 21 عام ؤ هو ف لحوكومات.

## تشكيلة د لحوكومة

### رائيس لحوكومة

### لوزارا

### لوزارا لمنتدبين

## تطور د تشكيلة

### تبديل د 7 أبريل 2020
ب قتيراح من رائيس لحوكومة، لماليك محمد ساديس حيد وزير تقافة ؤشباب ؤرياضة ؤناطق رسمي د لحوكومة حسن عبيابة، ؤ بدلو ب عتمان لفردوس لي خدا بلاصتو د وزير، ؤ عطا لوزير تعليم سعيد أمزازي يتكلف ب لمنصب د ناطق رسمي د لحوكومة.

## مصادر

تصنيف:السياسة د لمغريب
تصنيف:حوكومة د لمغريب
تصنيف:مقالات فيها مصدر و 3000 بايت
إيتشيكا شورو

**إيتشيكا شورو**، تولدات ف 12 نونبر 1929 ف باريز ؤ توفات ف 24 يناير 2022، كانت ممتيلة فرانصاوية ديال لافلام. كانت ف واحد لوقيتا مصاحبا مع لحسن التاني لي كان ديك لوقيتا ولي ديال لعرش.

## لافلام للي متلات فيهوم

## مصادر

تصنيف:زيادة 1929
تصنيف:وفيات 2022
تصنيف:مومتيلة فرانساوية
تصنيف:ناس توفاو ف الرباط
عام لبون

**عام البون** هو لعام ما بين 1944 و 1945 للي كانت فيه لمجاعة ف لمغريب بسباب السياسة ديال لحماية لفرانساوية علا لبيع و شرا ديال لمواد لغذائية الضرورية.

## السمية
السمية ديال عام لبون جات من كلمة "Bon" للي هي بلفرانساوية صالح ل. كان هاد لبون تايطلبوه باش تشري لماكلا. هاد لبون فرضاتو السلطات ديال فرانصا علا لمغاربة مللي كانت لحرب لعالمية التانية.

كاينين بزاف ديال سميات بحال عام الجوع و عام لقحط و عام بوهيوف و عام خمسا و ربعين.

## مصادر

تصنيف:تاريخ د لمغريب
جبالة

تصغير|250x250بك|خريطة فيها لقبايل د جبالة
**جبالة** هوما الناس لي ساكنين على الجيهة الغربية و الوسطانية ديال جبال الريف ف لمغريب. جاد هاد السمية هادي على الناس لي ساكنين ف هاد الجبال و لي مبدلين على جيرانهم ريافا لي تايهدرو ب الريفية.

جبالة أمازيغ تايهدرو ب الدارجة الجبلية، حيت تعربو ملّي ستقبلو بزاف ديال الأندلسيين و حيت قراب على فاس.

## لقبايل د جبالة
القبايل ديال جبالة هوما:
أنجرة - الحوز - وادراس - بني مصور - جبل حبيب - بني يدير - بني حزمر - بني سعيد - بني عروس - بني ليث - بني حسان - بني ݣرفط - سوماتة - أهل سريف - بني يوسف - بني زكار - الأخماس - بني زجل - بني منصور غمارة - بني الزيات - بني سلمان - بني بوزرة - بني جرير - بني سميح - مثيوة بني مروان - بني رزين - بني خالد - غزاوة - بني أحمد - صرصار - مصمودة - رهونة - أهل الربع - بني مستارة - بني مزݣلدة - سطة - بني زروال - فشتالة - سلاس - بني ورياݣل - لجاية - مزراوة - مزيات - رغيوة - مثيوة الجبل - فناسة - بني ونجل - بني سلامة - مرنيسة - بني وليد - صنهاجة غدو - صنهاجة.

## مصادر

تصنيف:لمغريب
تصنيف:أمازيغ
تصنيف:قوام عربية
أمازيغية بني سنوس

**لأمازيغية د بني سنوس** هي متغير من اللوغات لأمازيغية دواحد اللوغة من لفرع الزناتي ديال اللوغات لأمازيغية دالشمال. كايهضرو بيها الناس فبلايص قريبة لتلمسان فدزاير.

فلبدية ديال لقرن لعشرين كانت لأمازيغية دبني سنوس منتاشرة فكيف، تغاليمت، بوحلّو، آيت لعربي، آيت عشير، أدزيدّاز ومازّر، وكانو الناس فهاد لبلايص كايهضرو حتى بلعربية.

ماكاينش شي موشكيل عند بني سنوس باش يهضرو ويتفاهمو مع بني بوسعيد اللي كانو فلغرب ديالهوم، وكانو وبشوية ديال الصعوبة يقدّو يتواصلو بلأمازيغية مع الناس من فيݣيݣ أولّا آيت يزناسن حدا لحدود معا لمغريب. واخّا هكاك كانت كاتجيهوم تاشلحيت (اللي كاينة فلجانوب دلمغريب) أولّا تاقبايليت اللي فوسط دزاير مامفهوماش ݣاع.

ليوما غير شوية دالشرّاف اللي كايهضرو بلأمازيغية دبني سنوس، اللي لغالبية ديالهوم ولّات كاتهضر بالدارجة ديال الدزاير، واللي ولّاو فيها شوية ديال لكلمات بلسان لجدود بحال تابغا (لفريز) وأزدوز (لمدݣّة دلمهراز).
## مصادر

تصنيف:لوغات أمازيغية
تصنيف:مقالات فيها مصدر و 3000 بايت
تصنيف:لوغات ريفية
تصنيف:لوغات زناتية
تاشاويت

**تاشاويت** أولّا **لأمازيغية دالشاوية** هي واحد اللوغة من لفرع الزناتي ديال اللوغات لأمازيغية دالشمال كايهضرو بيها الناس فالدزاير. اللوغة كايهضرو بيها الناس بزّاف فجبال لأوراس فالشرق ديال لبلاد فمدون باتنة وخنشلة وسطيف وأم لبواغي وسوق أهرّاس وتبسّة والشمال ديال لمينطاقة د بسكرة.

## اللوغة
الشاوية كايسمّيو اللوغة ديالهوم "تاشاويت" وكاينطقوها "ثْشاويث" أولّأ "هْشاويثْ" ([hʃawɪθ]). هاد اللوغة معروفة حتّى بالسمية ديال لأمازيغية النوميدية. كاينة تقديرات باللي مابين 1.4 و3 دلمليون واحد كايهضر بيها.

النوطق لفرانساوي "الشاوية" معروف بزاف بسباب التأتير دلفرونسي على التسميات اللي متعارف عليها فالدزاير. كاينين طرق خرة ديال النطق بحال "الشاوي"، "تاشاويث"، ثْشيويث". فاللوغة دتاشاويت الثاء اللولة [θ] كاتولّي حرف لهاء /h/ الشي اللي كايخلّي الناس اللي كايهضرو بيها كايسمّيوها "هْشاويثْ".

كانت تاشاويت حتى لوقت قريب لوغة مامكتوباش وماكاتقرّاش فلمدارس إلا بلقليل. الناس ديال الشاوية كانو كايخدّمو الدارجة، لفرانساوية وحتى فبعض لخطرات نݣليزية باش يهضرو على شي حوايج عندهوم علاقة بالتكنولوجيا ولمشاكيل دلمجتمع.

دابا، تاشاويت وتاقبايليت ولّأت عندهوم وقت فلإعلام وعندهوم تأتير فالتقافة بسباب لحركات دالسياسة وحيتاش ولّات كاتقرا فبعض لمدارس ديال الدولة.

## النطق
### الصوايت

/i, a, u/ يقدرو يترخاو ويولّيو [ɪ, æ, ʊ].

### لحروف

* لحروف الشفايهية والسناينية لحكّاكة /β, θ, ð, θˤ, ðˤ, ç, ʝ/ كاتنطق بطريقة مفجّرة [b, t̪, d̪, t̪ˤ, d̪ˁ, k, ɡ] إلا جات فبلايص فيهوم الشدة.
* لأصوات [nʲ, nʷ] كاتّسمع غير فاش النون /n/ كاتسبق أشباه الصوايت /j, w/ (ليا ولواو).
* لأصوات /çᶣ, ʝᶣ, ɡʷ/ كاتّسمع غير إلا جات فبلايص فيهوم الشدة.

## مصادر


تصنيف:لوغات أمازيغية
تصنيف:مقالات فيها مصدر و 3000 بايت
تصنيف:لوغات زناتية
حوكومة لعتماني لولا

**حوكومة لعتماني لولا** هي لحوكومة د لمملكة د لمغريب من 5 أبريل 2017 حتال 9 أكتوبر 2019، ف لولاية تشريعية لعاشرة د مجليس نواب.

## تشكيلة د لحوكومة

### رائيس لحوكومة

### لوزارا

### لوزارا لمنتدبين

### كُتاب دولة

## تطور د تشكيلة

### لإقالات د 24 أكتوبر 2017
علا حساب بلاغ د ديوان لملكي نشراتو وكالة لمغريب لعربي د لأنباء، قرر لماليك محمد ساديس يحيد ربعا ديال لوزارا من مور واحد تقرير د لمجليس لأعلى د لحسابات علا لمشروع د "لحسيمة منارة لمتوسط". هاد لوزارا هوما محمد حصاد وزير تربية لوطنية، تكوين لميهاني ؤ تعليم لعالي ؤ لبحت لعيلمي بصيفتو وزير داخيلية ف لحوكومة لقديمة؛ محمد نبيل بنعبدالله وزير إعداد تراب لوطني، تعمير، لإسكان ؤ سياسة د لمدينة بصيفتو وزير سكنا ؤ سياسة د لمدينة ف لحوكومة لقديمة؛ لحسين لوردي وزير صحة بصيفتو وزير صحة ف لحوكومة لقديمة؛ ؤ لعربي بنشيخ كاتب دولة مكلف ب تكوين لميهاني بصيفتو لمدير لعام لقديم د مكتب تكوين لميهاني ؤ إنعاش شغل.

### تبديل د 22 يناير 2018
ف 22 يناير 2018، لماليك محمد ساديس عين خمسة د لأعضاء جداد ف لحوكومة، من بينهم تلاتة د لوزارا، وزير منتدب ؤ كاتب دولة، لي هوما: عبدلأحد لفاسي لفيهري، وزير إعداد تراب لوطني، تعمير، لإسكان ؤ سياسة د لمدينة؛ سعيد أمزازي، وزير تربية لوطنية، تكوين لميهاني ؤ تعليم لعالي ؤ لبحت لعيلمي؛ أنس دكالي، وزير صحة؛ محسين لجازولي، وزير منتدب ل تعاون لإفريقي؛ محمد لغراس، كاتب دولة مكلف ب تكوين لميهاني.

### لإقالة د 1 غشت 2018
يوماين من بعد لخطاب د عيد لعرش، قرر لماليك محمد ساديس ف 1 غشت 2018 يحيد لوزير د لقتيصاد ؤ لمالية محمد بوسعيد.

### تبديل د 20 غشت 2018
ب قتيراح من رائيس لحوكومة، لماليك محمد ساديس عين رائيس لمدير لعام د لبنك شعبي محمد بنشعبون وزير لقتيصاد ؤ لمالية بلاصت محمد بوسعيد، ؤ قرر يحيد لمنصب د كاتبة دولة مكلفة ب لما لي كانت شاداه شرفات أفيلال.

## مصادر

تصنيف:السياسة د لمغريب
تصنيف:حوكومة د لمغريب
تصنيف:مقالات فيها مصدر و 3000 بايت
تاماݣورت

**تاماݣورت** أولّا **لأمازيغية دالسناد** هي لوغة منقارضة ديال لفرع الزناتي الشرقي ديال اللوغات لأمازيغية دالشمال. كانت الناس كاتهضر بهاد اللوغة فالسناد وماجورة فلجانوب ديال تونس حتال لوسط دلقرن 20. ف1911 ݣاع الناس ديال ديك لبلاصة كانو كايهضرو بيها، أما فاش وصلات 1968 بقاو غير الشرّاف ولكبار فلعمر هوما اللي كايدويو بيها.

## مقتطاف منها

## مصادر


تصنيف:لوغات أمازيغية
تاويلولت

**تاويلولت** (**تويلّولت** أولّا **أمازيغية زوارة** هي لوغة من لفرع الزناتي الشرقي ديال اللوغات لأمازيغية دالشمال. كايهضرو بيها ناس فمدينة زوارة فالشمال لغربي ديال ليبيا.

بزاف دلأعمال ديال تيرينس ميتشيل، خصوصا لكتاب دZuaran Berber (Libya): Grammar and texts (لأمازيغية دزوارة (ليبيا): قواعد ؤنصوص)، كايعطي شوفة على لقواعد ديال اللوغة وحتى نصوص اللي كتبها لمستشار ديالو رمضان عزابي. لويݣي سيرّا نشر بعض لمقالات عليها.

الناس اللي كاتهضر بلأمازيغية دزوارة كاتسمّيها *تويلّولت* (لسان ويلّول)، أولّا كاتسمّيها "مازيغ" اللي كاتعني إما لأمازيغية بشكل عام أولّا لأي واحد أمازيغي. الناس اللي كايهضرو بتاويلولت كايستعملو سمية مدكّرة باش يسمّيو اللوغة ديالهوم، وهادي طريقة ديال التعبير مامعروفاش فلوغات أمازيغية خرة.

إتنولوݣ كايتعامل معا هاد اللوغة على أنها لهجة ديال تانفوسيت اللي كاينة فالشمال لغربي ديال ليبيا، غير هو على حساب مارتين كوصمان (1999) هاد الجوج داللوغات كاينتاميو لفروع مختالفين: (تانفوسيت كاتنتامي للوغات لأمازيغية الشرقية، تاويلولت كاتنتامي للوغات لأمازيغية دالشمال).

## مصادر

تصنيف:لوغات أمازيغية
تصنيف:مقالات فيها مصدر و علاين 3000 بايت
زناتية دزايرية غربية

**الزناتية الدزايرية لغربية** هي بزاف ديال اللوغات واللهجات اللي تابعة للفرع الزناتي ديال اللوغات لأمازيغية دالشمال. هاد لمتغيرات كاينين فالشمال لغربي ديال الدزاير فلغرب ديال لجزائر لعاصمة.

لمجموعة ديال الدزايرية لغربية داخل فيها تاشناويت وتاشلفيت، وكاين اللي كايدخّل معاهوم حتى أمازيغية بني سنوس. كادخل فهاد لمجموعة حتى اللهجات اللي كاينين فلبليدة، لمدية، مليانة ؤوارنسيس (فين داير روجر بلينش اللوغة دتاشلفيت)، زيادة على اللوغة اللي قريبة تنقارض أولا نقارضات ديال أشاشا، آيت حليمة ولبطحية، هادو ماكاينش عليهوم شي معلومات.

## مصادر

تصنيف:لوغات أمازيغية
تصنيف:لوغات أفروآسيوية
أمازيغية حوض الشلف

**لأمازيغية ديال حوض الشلف** هي وحدة من اللوغات لأمازيغية اللي كاينة فالدزاير. كان معروف باللي هي لهجة ديال تاشناويت اللي داخلة فلمجموعة الزناتية الدزايرية لغربية. روجر بلينش ف2006 ݣال باللي هاد لمتغير كايتعتابر واحد من اللوغات الريفية.

## مصادر

تصنيف:لوغات أمازيغية
تصنيف:لوغات ريفية
تصنيف:لوغات زناتية
لوغات زناتية شرقية

**اللوغات الزناتية الشرقية** (بلينش 2006) أولا **اللوغات التونسية الزوارية** (كوصمان 2013) هي لوغات ولهجات ديال لفرع الزناتي تاع اللوغات لأمازيغية دالشمال. كايهضرو بيها الناس فليبيا وتونس.

مارتين كوصمان كايعتابر لمتغيرات الزناتية اللي كاينة فالشرق لبعيد نتيقالية للوغات لأمازيغية الشرقية، ولاكين مختالفة على لوغة تانفوست اللي قريبة ليهوم.

السنسلة ديال اللوغات واللهجات التونسية الزوارية بحساب كوصمان كاتكون من اللوغات اللي كاينة فتونس لقارية (تاماݣورت (منقارضة)، أمازيغية مطماطة وتطاوين)، تادجربيت وتاويلولت، ولاكين ماداخلاش معاهوم تانفوست اللي هي لوغة أمازيغية شرقية.

عتابر روجير بلينش اللي دار بحت ف2006 قبل من لبحت ديال كوصمان، عتابر باللي الزناتية الشرقية هي سنسلة داللوغات واللهجات اللي فيها تاماݣورت (منقارضة)، تادجربيت وأمازيغية مطماطة (تامزرت، زراوة وطاوجّوت)، زيادة على تانفوست.

## مصادر

تصنيف:لوغات أمازيغية
تصنيف:لوغات زناتية
أمازيغية مطماطة

**أمازيغية مطماطة** هي لوغة من لفرع الزناتي الشرقي ديال اللوغات لأمازيغية دالشمال.
كايهضرو بيها الناس فلڤيلاج ديال مطماطة فلجانوب نتاع تونس ولڤيلاجات ديال تاوجّوت، تامزرت وزراوة. بحساب الديكسيونير ديال بنمامو، الناس اللي كاتهضر بيها كاتسمّيها *تْمازيغت* أولّا *أدّْوي نّغْ* (هضرتنا)، وكاتسمى بالدارجة التونسية *الشلحة* أولّا *الجبالي*. آخر تقدير تدار لشحال دالناس كايهضرو بيها كان ف1975 اللي تحسب فيها 3726 دلبشري.

التوتيق ديال هاد اللوغة قليل بزاف. مجموعة ديال لخرايف ولقصاص كان جمعها ونشرها هانز ستوم Stumme ف1900. أندري باسيت ف1950 عطى خرايط على لأمازيغية فتونس كاتبيّن ختيلافات فلكلمات، ودخّل فيها هاد لمينطاقة. توماس پينشوين Penchoen ف1968 دار مناقشة على اللوغات لأمازيغية فتونس والتأتير ديال إلا تقرّات فلمدارس. رضوان كولينز ف1981 ناقش الطريقة ديال الصرف والتحويل دلأفعال وقارنها مع أمازيغيات خرين فلبلاد. لعربي بن مامو هو بوحدو اللي دار كتاب خفيف دلقواعد ولمعجم داللوغة فالسيت اللي صاوب. هاد السيد كايهضر بهاد اللوغة.

إتنولوݣ كايتعامل معا هاد اللوغة على أنها لهجة ديال تانفوسيت اللي كاينة فالشمال لغربي ديال ليبيا، غير هو على حساب مارتين كوصمان (1999) هاد الجوج داللوغات كاينتاميو لفروع مختالفين (تانفوسيت كاتنتامي للوغات لأمازيغية الشرقية، أمازيغية مطماطة كاتنتامي للوغات لأمازيغية دالشمال).

## مصادر

تصنيف:لوغات أمازيغية
تصنيف:مقالات فيها مصدر و 3000 بايت
تادجربيت

**تادجربيت** أولّا **لأمازيغية دجربة** هي لوغة من اللوغات لأمازيغية دواحد اللوغة من لفرع الزناتي الشرقي ديال اللوغات لأمازيغية دالشمال. كايهضرو بيها الناس فلݣزيرة د جربة فلبحر لبيض لمتوسط واللي تابعة لتونس.

## التصنيف
تادجيربيت هي متغير من اللوغات لأمازيغية دواحد اللوغة من لفرع الشرقي ديال اللوغات الزناتية اللي تابعة للوغات لأمازيغية دالشمال، واللي داخلة فلفاميلة لكبيرة داللوغات لأمازيغية. هاد التصنيف تابعة ليه حتى أمازيغية مطماطة، تاماݣورت وتاويلولت.

## لجغرافيا
لأمازيغية ديال جربة كاينة فستة ديال لبلايص فلجانوب والشرق ديال لݣزيرة: ݣلّالة، سدريان، لمحبوبين، سدويكش، لماي وأجيم.

بسباب لغياب ديال لمعلومات والسياسة ديال التعريب اللي كان دارها زين لعابدين بنعلي ولحبيب بورݣيبة قبل منو، لمعلومات اللي كاينة ليوما على فين منتاشرين اللوغات لأمازيغية فتونس ولوضعية ديالهوم دابا مابايناش.

## مصادر

تصنيف:لوغات أمازيغية
تصنيف:مقالات فيها مصدر و علاين 3000 بايت
لإحصاء لعام 2014 ف لمغريب

**لإحصاء لعام ديال السكان ف 2014** ف لمغريب كانت هي لمرة السادسة للي تايتحسبو شحال لعدد ديال السكان ما بين 1و 20 شتنبر ف عام 2014. هاد لحساب تايدار مرة كلا عشر سنين من عند لجنة ديال لمندوبية سامية د تخطيط. هاد اللجنة قدرات توصل ل شي % 98,62 من سكان ديال لمغريب.

## كيفاش تتدار لإحصاء ديال 2014
خدمات لفرقة للي كانت مسؤولة بزاف ديال لمسائل الجداد بحال التكنولوجية ديال لمعلومات و ديال التواصل. خدمات حتا النصائح ديال واحد الهيأة من لأمم لمتحدة.

من بين لمسائل للي خدموها ف هاد لإحصاء كاين

* تصاور ديال لأقمار الصناعية
* لخرايط الرقمية
* طرق جداد ديال التوظيف ديال لباحتين والمراقبين (لانترنيت)
* زادو مواضيع جديدة علا الديموغرافيا و السكان و لإعاقة

## مصادر

تصنيف:لمغريب
تصنيف:زريعة د لمغريب
تصنيف:لإحصاء لعام د السكان د لمغريب
تصنيف:2014 ف لمغريب
لوغات زناتية

**اللوغات الزناتية** هي فرع ديال اللوغات لأمازيغية دالشمال اللي كاتنتامي للعائلة داللوغات لأمازيغية. تسمّاو هاد اللوغات بالزناتية على سمية قبيلة زناتة اللي هي تحالف أمازبغي دلقبايل. هاد التقسيم قتارحو إدموند ديستان ف1915 وف1920-23. اللوغات واللهجات الزناتية كاينة من الشمال الشرقي ديال لمغريب حتال غرب لجزائر لعاصمة، وفشمال الصحرا من لجانوب لغربي ديال الدزاير من بشّار حتال زوارة فليبيا. فهاد لمناطيق كاينين بحال جيوب ديال اللوغات وسط منطاقة اللي غالبا مامسكوناش أولّا دايرين بيها ناطقين بلعربية. اللوغات الزناتية اللي عندها أكبر عدد ديال الناطقين هي تاريفيت فالشمال الشرقي ديال لمغريب وتاشاويت فالشرق ديال الدزاير، وكولّا وحدة منهوم عندها كتر من 2 دلمليون اللي كايهضر بيها.

## اللوغات
### كوصمان (2013)
بحساب كوصمان (2013)، اللوغات الزناتية هو ݣروپ عشوائي فيه هاد اللوغات:
* تاريفيت (الريفية، محلّيا: *تْمازْغْت*، الشمال الشرقي دلمغريب، داخلة فيها حتى اللهجة ديال أرزيو فلغرب ديال دزاير).
* تايزناسنيت (الشمال الشرقي دلمغريب).
* أمازيغية شرق لأطلس لمتوسط (تمازيغت دآيت سغروشن ومجموعة ديال اللهجات اللي داخلة فيهوم تمازيغت دآيت واراين).
* زناتية دزايرية غربية، فلغرب ديال لجزائر لعاصمة (ݣروپ مشتت):
** أمازيغية بني سنوس (لهجة تلمسان، فلغرب ديال الدزاير فلحدود معا لمغريب).
** لهجة جبل بيسا (قريبة لتاشنويت).
** تاشنويت، مابين تيپازة وتنس فالشمال لوسطاني ديال الدزاير فلغرب ديال لجزائر لعاصمة.
** أمازيغية بني مناصر.
** مطماطة ديال الدزاير (فرّق بينها ومابين أمازيغية مطماطة فتونس).
* تاشاويت (الشاوية، لغرب ديال باتنة وخنشلة وفلجانوب ديال قسنطينة فالشمال الشرقي ديال الدزاير).
* أمازيغية مزاب وورݣلة (لواحات الصحراوية دالشمال):
** لأمازيغية دجنوب وهران وفيݣيݣ (فلقصور على لحدود دلمغريب معا الدزاير وفإقليم فيݣيݣ فلمغريب).
** تاݣورارت (أمازيغية ݣورارة، *تازناتيت*، لجانوب لغربي ديال الدزاير، قريب من تيميمون).
** توات وتيديكلت (ف توات، الدزاير).
** تومزابت (لمزابية، مزاب، الصحرا الدزايرية الشمالية قريب من غرداية).
** تݣارݣرنت (لورݣلية، الصحرا الدزايرية الشمالية قريب من ورݣلة).
** توݣورت (أمازيغية واد ريغ، السمية ديال إتنولوݣ: "أمازيغية تماسين"، قريب من توݣورت وتماسين فالدزاير).
* تونسية-ليبية جنوبية شرقية (تاماݣورت، أمازيغية مطماطة، تادجربيت وتاويلولت)

### بلينش وديندو (2006)
بلينش و ديندو ف2006 عتابرو باللي اللوغات زناتية راها غير تلاتة، لباقي (اللي بين جوج دلقواس) غير لهجات وصافي:
* لوغات ريفية (تاشاويت، تيديكلت، توات، تاريفيت، تاغماريت، تلمسان، أمازيغية حوض الشلف).
* أمازيغية مزاب وورݣلة (تاݣورارت، تومزابت، تݣارݣرنت، توݣورت، آيت سغروشن، فيݣيݣ، تاصنهاجيت وتايزناسنيت).
* زناتية شرقية (تاماݣورت (منقارضة)، تادجربيت، تامزرت، زراوة، طاوجّوت وتانفوست).

## مصادر


تصنيف:لوغات أمازيغية
تصنيف:لوغات د لمغريب
تصنيف:مقالات فيها مصدر و 3000 بايت
لوغات أمازيغية أطلسية

**اللوغات لأمازيغية لأطلسية** هي فرع ديال اللوغات لأمازيغية دالشمال اللي تابعة للوغات لأفروآسيوية. هاد اللوغات كاينين فجبال لأطلس فلمغريب. بلمعايير ديال التفاهوم كايتعتابرو لوغة وحدة بلهجات اللي بعيدة نسبيّا وكايهضر بيها شي 14 مليون دلبشري، أما لمعهد لملكي دالتقافة لأمازيغية كايعتابرهوم لوغات مفرّقين حيتاش هوما ماشي بحال بحال بعاد جتيماعيا وباللسان. هاد اللوغات هوما:

* تمازيغت وسط لمغريب (أمازيغية لأطلس لمتوسط، كاينة فلأطلس لمتوسط)
* تاشلحيت (تاسوسيت، داخل فيها أمازيغية ليهود وحتى لسان لغربي اللي نقارضات، كاينة فلوسط ولجانوب دلمغريب).
* تاصنهاجيت (كاينة فلجانوب ديال الريف).
* تاغماريت (كاينف فلغرب ديال الريف).

## مصادر

تصنيف:لوغات أمازيغية
تصنيف:لوغات د لمغريب
لسان لغربي

**اللسان لغربي** هي لوغة منقارضة من اللوغات لأمازيغية دلأطلس اللي كانو الناس كايهضرو بيها فالسهول لأطلسية دلمغريب. هاد اللوغة كانت قريبة بزّاف لتاشلحيت.

لسان لغربي كانت اللوغة الرسمية ديال برغواطة، واللسان اللي كتب بيه صالح بن طريف "لقرآن ديالو".

ولّاو لمصامدا أقلية فتامسنا (دكالة ديال دابا) بسباب لخسارة ديال برغواطة قدّام لمرابطين فلقرن 11، التوطين اللي داروه لموحدين ولمرينيين لشي قبايل زناتية وعربية، لغزو ديال برتقّيز فلقرن 15 وبزّاف ديال لمجاعات. هادشي خلّا لعربية تنتاشر بزاف، الشي اللي خلّا لقبايل ديال مصمودة تعرّب أولّا تهاجر ولسان لغربي ينقارض لجوايه لقرن 16.

ليوما بزّاف ديال لقبايل اللي لأصل ديالها مصمودة كاينين فدكّالة، الشاوية، زعير ورݣراݣة. واخّا هكاك، كايدويو بالدارجة. لقبايل لمصمودية اللي بقات فالسهول لأطلسية كاينة فإحاحان، ولاكين ماتلقاتش شي علاقة كاتربط مابين اللوغة اللي كايهضرو بيها ليوم (تاشلحيت) واللسان لغربي.

## مصادر

تصنيف:لوغات أمازيغية
تصنيف:تاريخ د لمغريب
تصنيف:لوغات د لمغريب
تاصنهاجيت

**تاصنهاجيت** أولّا **أمازيغية صنهاجة دالسراير** هي هي لوغة أمازيغية دلأطلس من لفرع ديال اللوغات لأمازيغية دالشمال كاينة فلمغريب وكايهضرو بيها لأمازيغ دصنهاجة اللي كايسكنو فلجانوب ديال لمينطاقة دالريف. هاد اللوغة كاينة فكتامة فلغرب ديال لبلاصة اللي فيها تاريفيت فجهة طنجة تطوان الحسيمة. كايهضرو بيها شي 50 آلف واحد على حساب إحصائية تدارت فعام 2013.

## اللهجات
اللهجات ديال تاصنهاجيت هي: بني بشير، بني احمد، بني بونصر، بني جنوس، بني مسدوي، بني سدّات، سركات، كتامة وتاݣسوت.

## مصادر


تصنيف:لوغات أمازيغية
تصنيف:لوغات د لمغريب
تصنيف:أمازيغ
تصنيف:الريف
ماليك

[تصغير|[شارلومان ؤلا شارل لعضيم، لماليك لي كان وحّد ؤروپا لغربية و لوسطانية، ؤ أول واحد تسمّا إمبراطور روماني مقدس.]]
**ماليك** (ب نݣليزية **King**) هوّا لقب كيتعطا ل شخص دكر، تايحكم شي دولة ؤلا منطقة ؤلا مدينة، لموقابيل المؤنت ديالو هوّا **ماليكة حاكمة**. لّقب ديال **ماليكة** حافي كيقدر يتقصد بيه مرات لماليك، بلا ماتكون عندها سلطة فعلية. ف لمغريب مرات لماليك كتعتابر أميرة، ماشي مليكة. ف حالات خاصة، تقدر مرا ماليكة تاخد لقب ديال "ماليك"، بحال لحالة ديال لماليكة يادڤيڭا د پولونيا، لي رسمياً خدات اللقب ديال "ماليك د پولونيا".

علا حساب سّياق زّماني ؤلا تّاريخي ؤلا سّياسي، لماليك ديال شي دولة يقدر يكون عندو حكم فعلي ؤلا غير شكلي، و يقدر يكون كيحكم مناطق جغرافية كبيرة ؤلا صغيرة، قبيلة وحدة ؤلا شعوب ب لملاين. ؤ يقدر يكون عندو ألقاب خرين لّي كيعبرو علا سّياق تّقافي ديال دّولة ؤلا صّلاحيات ديال لماليك، بحال إمبراطور، سلطان ؤلا شاه.

لماليك يقدر يلعب أدوار دينية، بحال يتّعتابر رب معبود، "ولد الرب" ؤلا عندو صيفة ربانية، خليفة د الله ف لأرض، ؤلا أمير د لمومنين. ف بزاف د التقافات، بحال عند لأمازيغ قبل لإسلام، سيرتو ف مملكة موريطانية، لماليك كان كيتألّه مور ما يموت، ؤ كيولي رب معبود. اللقب ديال لملكية ف شمال إفريقيا لقديمة هوّ أڭلّيد.

## نوطات لوغاوية

## مصادر

تصنيف:لملوك
تصنيف:ألقاب ملكية
تصنيف:مقالات فيها مصدر و 3000 بايت
ماسينيسا

**ماسينيسا** هوّا ماليك أمازيغي عاش ف لّخر ديال لقرن 3 قبل لميلاد، حتال نص ديال لقرن 2 قبل لميلاد، ؤ معروف أنه وحد لأمازيغ نّوميديين ف مملكة وحدة تسمات نوميديا من بعد ما غلب لماليك سيفاكس ف 203 ق.م.

## مصادر

تصنيف:نوميديا
تصنيف:تاريخ د تونس
تصنيف:تاريخ د جزاير
تصنيف:وفيات 148 قبل لميلاد
تصنيف:أمازيغ
تصنيف:زيادة ف لقرن 3 قبل لميلاد
تصنيف:وفيات ف عوام 140 قبل لميلاد
تصنيف:زيادة ف عوام 230 قبل لميلاد
تصنيف:زيادة 238 قبل لميلاد
تصنيف:وفيات 149 قبل لميلاد
فك فوقاني

220x220px|طرف من لقدّام د لفك لفوقاني|بديل=طوف دلفك لفوقاني|تصغير
**لفك لفوقاني** ولا **لعضم لماكسيلاري** (ب، ب، ب)، هو من بين لعضام ديال لجمجمة و بالضبط د لوجه. هو اللي كايهز السنان الفوقانيين و كايدور ب النيف و كيلعب واحد الدور مهم فالعضان و لمضيغ.

## لاناطومي ديال لعضم
لفك لعلوي كايساهم ف التشكيل ديال لوربيط (ديك لبلاصة اللي مخشيين فيها العينين)، النيف و اللها (السقف ديال الفم) و كايهز السنان الفوقانيين.

لفك الفوقاني تقدر تشبهو بالشكل ديال الصليب (علامة زائد) حيت كايتكون من ربعة ديال پروصيات:
* پروصي جبهي (الفوق) كايشكل لقنت الداخلي ديال لوربيط و دايزة فيه واحد التويشية تايڭولو ليها "لا كريت لاكريمال القدامية".
* پروصي الألفيولي (لتحت) هو اللي هاز السنان.
* پروصي البالاتيني (لداخل) هو اللي كايشكل اللها مع لعضم الپلاتيني.
* پروصي الزيڭوماتيكي (برا) كايمشي باش يتلاقا مع لعضم الزيغوماتيكي

كيبحال العضم الجبهي، الفك الفوقاني كاين فالداخل ديالو واحد لخوية سميتها *الجيب الماكسيلاري*. زيد على هادشي أن الفك الفوقاني كايشكل جوج حفرات: الشقة الأوربيطارية التحتانية، اللي كايديرها مع الجناح لكبير د السفينويد و ف نفس الوقت متقوب ب التقبة التحت الأوربيطارية.

لپارتية الأفقية اللي كاينة ف التحت ديال الفك: الپروصي پالاتان، كاتجمع مع لعضم الپالاتان اللي كاينة موراها باش يكوّنو **اللها القاصح**، اللي كايفرّق بين النيف و الفم.

## مصادر

تصنيف:طب
تصنيف:أناطوميا
تاغماريت

**تاغماريت** أولّا **أمازيغية غمارة** هي لوغة أمازيغية دلأطلس من لفرع ديال اللوغات لأمازيغية دالشمال كاينة فلمغريب وكايهضرو بيها لغماريين اللي واصل لعدد ديالهوم ل10 آلاف واحد. هاد اللوغة كاينة فالشمال ديال المغرب، مابين لقبايل دبني بوزرة وبني منصور. اللوغة مازال كاتدوز للصغار واخّا هي مصنفة باللي راها فخطر.

كاتشبه تاغماريت لتاصنهاجيت اللي كاينة حدا كتامة. واخّا هكاك، واحد كايهضر بتاريفيت صعيب عليه يفهم تاغماريت.

من لخواص اللي كاتفرّق تاغماريت على الريفية هي لستيعمال ديال ضرف لمكان dar (دار، بالدارجة: *عند*) بلاصة ghar (غار) دالريفية، لجمع دلمؤنات اللي كايسالي ب-an (-أَنْ) بلاصة -in (-إِنْ)، ولغياب ديال الترخاف دلحرف اللولاني فلكلمة.

## لوضعية
اللوغة مازال كاتعتابر فخطر واخا لكبار مازال كايعلّمو اللوغة للصغار وكايهضر بيها 10 آلاف واحد. هادشي يقدر يتْفسّر بلميساحة الصغيرة اللي كاينة فيها اللوغة ولستيعمال لكبير ديال الدارجة فلمغريب.

## النطق
### الصوايت
كاينين فتاغماريت غير تلاتة دالصوايت ( a- وi- وu-)، بحالها بحال لعربية ولوغات أمازيغية خرة:

### لحروف
لغمارية فيها 44 حرف، لأغلبية فيهوم تقدر تكون فيه الشدّة.

## لقواعد
### السميات
لأسماء فتاغماريت عندها بزّاف ديال لتيجاهات مشتاركة. لحرف لقبلاني a- ولّا i- ولّا u- (أَ- ولّا إِ- ولّا أُ-) كايعرّفو السمية لمدكّرة لواحدة. متال: arg'az (أَرْݣاز، *راجل*). بالنسبة للمؤنّات كاين ديما حرف قبلاني وواحد آخور فاللخر، بالشكل ديال ta-...-t (تا-...-ات). متال: tarbat (تارْبات، *بنت*). هادي هي الطريقة لمعروفة ديال التأنيت دشي كلمة. السميات دلجمع دلمدكّار كايتصاوبو ب i-...-en أولّا i-...-an (إِ-...- َنْ أولّا إ-...- ْنْ). متال: irg'azen (إِرْݣازْنْ، *رجال*). بالنسبة لسميات دلجمع دلمؤنّات أشهر طريقة هيّ ti-...-an (تي-...- َنْ). متال: tirbatan (تيرْباتَنْ، *درّيات*).

### الضماير
تاغماريت فيها ضماير منفاصلة ديال لمفراد ولجمع.

### لفعال
لفعال فتاغماريت عندهوم حروف دالزيادة اللي كايمتلو لفرد، لجمع ووجهة النضار. فلجدوال متال ديال التصريف دلفيعل ara (أرا، بالدارجة *كتب*):

### النعوت
النعوت فلغمارية إما ماعندهش حرف لخراني -ø اللي كايميّز لمدكار لواحد، أوّلا -θ (-ث) اللي كايميّز لمؤنات لواحد ولجمع (مدكّار ولّا مؤنّات). لمتال كاين فلجدوال:

(*) الطبلة فتاغماريت مدكار وسميتها tayfur (طايْفور)

## لمعجم
متال ديال لكلمات اللي كاينين فتاغماريت:

## مثال ديال نص بلغومارية

## النوامر
كاتستعمل تاغماريت سيستيم ديال النوامر كايشبه لديال لوغات وحدين خرين. لأرقام لوحيدة اللي بقات فلغمارية بلأمازيغية هي yan (يان، *واحد*) وyat (يات، *وحدة*). لماباقي دلأرقام (من جوج ونتا/نتي طالع(ة)) جاي من الدارجة.

## مصادر


تصنيف:لوغات أمازيغية
تصنيف:لوغات د لمغريب
تصنيف:مقالات فيها مصدر و 3000 بايت
أمازيغية ليهود

**لأمازيغية دليهود** (بلأمازيغية: ⵜⴰⵎⴰⵣⵉⵖⵜ ⵏ ⵡⵓⴷⴰⵢⵏ *تمازيغت ن وُدايْن*، لعبرية: ברברית יהודית *برْبَريت يِهوديتْ*) هي متغيرات هجينة ديال اللوغة كايهضرو بيها لأمازيغ ليهود بصيفتها لوغة تانية ليهوم فلوسط ولجانوب دلمغريب، ويمكن قبل فالدزاير. لأمازيغية دليهود هي (أولّا كانت) لوغة ديال لتيصال، حيتاش اللوغة اللولة اللي كانو كايهضرو بيها هي لعربية ليهودية. (كانو يهود اللي كايهضرو بلأمازيغية ولاكين ماكانش عندهوم لسان ديالهوم.) الناس اللي كانو كايهضرو بيها هاجرو لإسرائيل فلخمسينات والستينات. هاد اللوغة كانت مفهومة عند لأمازيغ لخرين واخّا هي عامرة بكلمات من لعبرية ولحرف ديال السين s كاينطقوه بالشين š (كيما شي متغيرات ديال الدارجة ليهودية).

## الناطقين
تقريبا شي 145,700 من 161,000 يهودي مغريبي كانو كايهضرو بوحدة من اللوغات لأمازيغية بحساب إحصاء تدار ف1936. 25 ألف منهوم كانو كايهضرو بيها بوحدها.

## التوزيع لجغرافي
لمجتمعات ديال ليهود فلمغريب فين كانو كايهضرو هاد اللوغة كانت ف: تنغير، ويجان، أساكا، إيميني، واد درعة، دمنات وآيت بووُلّي فلمينطاقة اللي كاتهضر بتمازيغت وسط لمغريب فجبال لأطلس لمتوسط ولأطلس لكبير، وفإيفران الأطلس الصغير، تيزنيت وإيليغ فلمينطاقة اللي كاتهضر بتاشلحيت فسوس. ليهود كانو عايشين بين لأمازيغ لقبليين، بزاف فنفس لڤيلاجات ومارسو الطقوس لقدام تاع لأمازيغ ديال لحيماية.

ݣاع اللي كانو كايهضرو بأمازيغية ليهود خرجو من لمغريب من مورا ليستيقلال، وولادهوم كبرو وكايهضرو بلوغات خرين. ف1992 بقاو غير شي 2000 ديال الناطقين، غالبا فإسرائيل، وعلى لأقل كايهضرو بلعربية ليهودية.

## النطق
كاتميّز أمازيغية ليهود بهاد الضواهير داللوغة:
* التوسيط تاع النطق ديال /i u/ اللي كايولّي [ɨ ʉ].
* لحيّاد فالنطق مابين /s ʃ/، خصوصا دوك اللي كايهضرو بيها بوحدها.
* كايتحيّد التشفيه ديال شي حروف (/kʷ gʷ xʷ ɣʷ/): nəkkʷni (نُكْني، *حنا*) ⇐ nəkkni (نْكْني).
* الدخول ديال [ə] اللي كاتفرّق لحروف لمزديين.
* فاللكنات ديال الشرق تاع سوس، اللام /l/ كاتولي نون [n].
* فلكنات خرين لقاف q كايولّي كاف مايع kʲ، والضاد dˤ كايولّي طاء tˤ.

## ليستيعمال
من غير ليستيعمال ديالها يوميا، كانو ليهود كايشرحو النصوص الدينية ديالهوم بهاد اللوغة، وكانت كاتكتب ولاكين غير بعض لمرّات بلحرف لعبري. شي صلوات كانو كايتݣالو بيها وكاين كتاب ديال لقصاص دعيد لفصح مكتوب بأمازيغية ليهود.

## ميتال
تخاد من Galand-Pernet et al. 1970:121 (اللي براسو خداه من مخطوطة فتينغير):

## مصادر

تصنيف:لوغات أمازيغية
تصنيف:لوغات د لمغريب
تصنيف:ليهود و ليهودية ف لمغريب
تصنيف:مقالات فيها مصدر و 3000 بايت
تصنيف:أمازيغ يهود
تامودا

**تامودا** هيّا مدينة أترية قديمة بناوها لمور لأمازيغ ف لقرن تالت قبل لميلاد، ؤ كانت عندها علاقات تجارية معا قرطاج. لموقع ديال هاد لمدينة كاين حدا تطوان لّي غالبا بناوها سّكان ديال تامودا ؤ هاجرو ليها ف لّخر ديال لعصر لقديم ؤ لبدية ديال لقرون لوسطانية.

## تّاريخ

مدينة تامودا غادي توصل ل لأوج ديالها ف لقرن لول قبل لميلاد فاش زداهرات تجاريا ؤ ولات مرسا نهري ؤ مركز تجاري مهم ف لبحر دّخلاني، ؤ كان شريك رئيسي ديالها هوّا إيبيريا، ب لخصوص ف لمنتوجات زّراعية. لعولاما ديال لأركيولوجيا بينو بلي هاد لفترة عرفات زديهار عمراني كبير، حيت كشفو علا بني ؤ حيوط ؤ طرقان تبناو ف ديك لفترة. تّرميم دّيجيطالي ديال لبني د تامودا من طاراف عولاما سپنيوليين، كيبيّن تّشابه لكبير ديالو معا لمعمار لمغريبي بشكل عام، ؤ بلي لمعمار لمغريبي لموري ديال لفترة لإسلامية ما هوّا غير ستيمرارية د لمعمار لموري ف لفترة لقديمة.

تامودا غادي تولي طرف من إقليم موريطانية طنجية فاش رّومان غادي يحتلو مملكة موريطانية ف 40 ميلادية. ملي سّكان د لمدينة ناضو ف تورة ضد لحتيلال، لجيش رّوماني غادي يدمر لمدينة كاملة. ليكسوس حتا هيّا غادي يتم تّدمير ديالها ف نفس لفترة ؤ لنفس سّباب، ؤ ف لمدون بجوج رّومان غادي يديرو قشالي ديالهم باش يسيطرو علا دوك لمواقع. وخا لحركة د لبني ستامرات مورا داكشي، لمدينة ماعمرها غادي ترجع ل لزديهار لقديم ديالها.

لبحت لأركيولوجي بيّن بلي رّومان دارو مركز ديال صيد د لبالينات ؤ لمعالجة ديالها ف تامودا. ف لقرن رابع لميلادي تامودا غادي تختافي من لوتايق رّسمية، ؤ ف لغالب هجروها سّكان ديالها قبل ؤلا فاش دخل لإسلام ل لمغريب. مدينة جديدة سميتها تيطّاوين (من بعد تبدلات سميتها ل تطوان) غادي تّبنا ف وقت ممعروفش ب تّحديد.


File:Roman_military_camp_of_Tamuda%2C_Morocco_%2824400323677%29.jpg|alt=View up a wide street with a colonnade on the left side|لهديم ديال قشلة عسكرية رومانية ف مدينة تامودا
File:Roman military camp of Tamuda, Morocco (24400221387).jpg|alt=View through a triple-arched gate looking downhill to a street lined with ruins|طريق وسط تامودا
File:Roman_military_camp_of_Tamuda,_Morocco_(25396043988).jpg |alt=View across a ruined bath complex showing the basins and water features


## مصادر

## شوف حتا

* وليلي
* شالة
* ليكسوس

تصنيف:تاريخ د لمغريب
تصنيف:تطوان
تصنيف:تاريخ د تطوان
تصنيف:مدون مغريبية أتارية
تصنيف:لإمبراطورية الرومانية
تصنيف:موقع أتاري ف لمغريب
تصنيف:مقالات فيها مصدر و 3000 بايت
تصنيف:موريطانية الطنجية
تصنيف:مدون د موريطانية
توارݣ

**تّوارݣ ** (ب لعربية **الطوارق **، ب نݣليزية **Tuareg**، ب توارݣية **Imuhaɣ/Imušaɣ/Imašeɣăn/Imajeɣăn**) هوّا شعب أمازيغي كيعيش ف صحرا لكبرى ف ليبيا، دزاير، نيجر، مالي، بوركينا فاسو، ؤ نيجيريا. كاينين دابا كتر من جوج د لمليون ديال تّوارݣ. هوما شّعب لأمازيغي لوحيد لّي بقا محافض علا لكتبة لقديمة ب حروف د تيفيناغ.

## مصادر


تصنيف:أمازيغ
تصنيف:ناس د شمال إفريقيا
رومان

[تصغير|تصاور مرسومين ديال مصريين من لفترة د [مصر الرومانية|لحكم الروماني ل مصر (لقرن 3 لميلادي)]]
**رّومان** (ب لاتينية **Rōmānī**) هوما شعب قديم عندو لوغة ؤ تقافة مشتاركين يعني كيشتاركو ف لهوية التقافية، ولاكين ماشي ب ضّرورة نفس لأصول لإتنية. لمعنى ديال "روماني" كيتبدل معا مرور تّاريخ، من تأسيس ديال مدينة روما ف جوايه 753 ق.م (تأسيس أسطوري) فاش كان لمصطلح كيعني "الناس ديال مدينة روما و النواحي"، ل لفترة د الجمهورية الرومانية لي كانت مركّزة سيرتو ف الطاليان و بعض لمناطق د ؤروپا و شوية ف شمال إفريقيا، ل لإمبراطورية الرومانية لي حكمات جميع لمناطق لي كاتطل على الساحل ديال لبحر الشامي، تال فاش طاحت لإمبراطورية الرومانية الشرقية ف 1453، ملي لعتمانيين شدو لقسطنطينية (دابا إسطنبول).

مابين لقرن التاني قبل لميلاد، تال لقرن لخامس لميلادي، سيطرو الرومان على بزاف د لمناطق د ؤروپا، شمال إفريقيا، و الشرق لأوسط. و داكشي باش نتاشرات اللاتينية، و أتّرات ف بزاف د التقافات و اللوغات لمحلية ف دوك لمناطق. لمصطلح ديال *لإمبراطورية لبيزنطية* و *لبيزنطيين* ختارعوه توارخيا غربيين باش يميّزو لفترة اللخرة ديال لإمبراطورية الرومانية، لي تحوّلات عاصمتها من روما ل لقسطنطينية، و حيت حتا تقافياً ولّى عندها طابع يوناني كتر من ما هوّ روماني قديم. ولاكين الناس لي عاشو فيها كانو كيعتابرو راسهوم رومان.

## تاروميت

لمصطلح ديال "روماني" كيتخدم ليوم بشكل عام على واحد لفترة تاريخية، تقافة مادية، مناطق جغرافية، و هوية. وخا كاين رتيباط مابين لإستعمالات ديال هاد لمصطلح على هاد لمدى كامل و جميع هاد التمتلات، راه ف لواقع ماكانوش بحال بحال ف جميع لأوقات و لبلايص. التوارخيا ديال ليوم ف لعادة كيكون عندهوم رأي على شنو هيّ "تاروميت" () من لمنضور ديالهوم، مي هاد لمصطلح اللاتيني براسو قليل فاش كان مخدّم ف روما لقديمة. كيما جميع لهويات، تاروميت كانت فليكسيبل، ديناميكية، و عندها بزاف د لوجوه.ص. 8 و ماعمّرها كانت مستاقرة ؤلا متطابقة. حيت لمجال د الرومان كان واسع بزاف و ستامر ل فترة طويلة د الزمان، ماكاينش شي تعريف بسيط ديال "تاروميت"، و تا ف الزمان لقديم كانو تعريفات مختالفين و متعارضين.ص. 4 وخا داكشي، كاينين عناصر لي بقاو تابتين بشكل عام ف أغلب لحالات.

كاين لي كان كيشوف بلي الجغرافيا، اللوغة و لإتنية هوما الساس ديال تاروميت، و خرين كانو كيعتابرو بلي الجنسية الرومانية، التقافة و التصرفات هوما أهم الشروط باش يتّعتابر لواحد روماني.

## مصادر


تصنيف:تاريخ
تصنيف:مقالات فيها مصدر و 3000 بايت
تيتوس ليويوس

**تيتوس ليوْيُوس** ؤلا **تيتوس ليڤيوس** (ب لاتينية **Titus Livius**، ب نݣليزية **Livy**، ب لفرانساوية **Tite-Live**) (مزيود ف 64/59 ق.م. – مات ف 12/17 م) هوّا مؤرخ روماني كتب واحد من أهم لكتوبا علا تّاريخ ديال رّومان، لّي هوّا تّاريخ د روما.

## مصادر


تصنيف:تاريخ
تصنيف:وفيات 17
تصنيف:وفيات ف عوام 10
تصنيف:زيادة ف لقرن 1 قبل لميلاد
تصنيف:زيادة 59 قبل لميلاد
تاريخ د روما (تيتوس ليويوس)

**تّاريخ د روما** ؤلا **كتوبا من تّأسيس ديال لمدينة** (ب لاتينية **Ab Urbe Condita Libri**) هوّا عمل أدبي ديال لمؤرخ روماني تيتوس ليويوس، كتبو ما بين 27 ؤ 9 قبل لميلاد. لكتوبا كيعاودو تّاريخ ديال لْإمبراطورية رّومانية من لأسطورة ديال أيينياس ؤ لبني ديال روما، تال لعصر ديال ليويوس ف لحكم ديال لإمبراطور أݣوسطوس قيصر. يالّاه 25% من هاد لعمل بقاو محفوضين حتال دابا (35 كتاب من بين 142 ف لمجموع).

## مصادر

تصنيف:لأداب
تصنيف:لإمبراطورية الرومانية
ماسيسيليين

[تصغير|شقفة د لفلوس ديال لماليك د لماسيسيليين [ويرمينا  (جوايه 200 قبل لميلاد)]]
**لماسيسيليين** (ب لاتينية **Masaesyli**) هيّا قبيلة ؤلا أجموع قبلي أمازيغي كان ف لعصر لقديم ف لأراضي ديال غرب ؤ وسط دزاير ؤ شوية ف شرق لمغريب. لماسيسيليين توحدو ف لّخر ديال لقرن تالت قبل لميلاد تحت لحكم ديال لماليك سيفاكس.

## مصادر

تصنيف:أمازيغ
تصنيف:تاريخ د جزاير
تصنيف:تاريخ د لمغريب
تصنيف:نوميديا
إيبيريا

**إيبيريا** (ب نݣليزية **Iberia**) هيّا شبه جزيرة كاينة ف جنوب غرب أوروپا، كتشمل دول ديال سپانيا، لبرطقيز، أندورا، شوية من جنوب فرانسا، ؤ جبل طر لّي تابعة ل بريطانيا.

## مصادر


تصنيف:جغرافيا
تصنيف:جغرافيا د ؤروپا
تصنيف:مناطق د ؤروپا
بوكوس التاني

**بوكوس تّاني** (مات ف 33 ق.م.) هوّا ماليك ديال موريطانية (لمغريب لقديم) من 49 تال 33 ق.م. ف لعهد ديالو وصلات مملكة موريطانية ل لأوج ديال تّيساع ديالها. ؤ هوّا ف نفس لوقت آخر ماليك من سّلالة لمورية ديال باݣا، حيت من موراه مابقا حتا حد من فاميلتو يخلفو. 8 سنين مورا ما مات، ف 25 ق.م. غادي ياخد لحكم يوبا لموريطاني ب لموافقة ديال أوݣوسطوس قيصر.

## مصادر

تصنيف:ملوك د موريطانية
تصنيف:لمغريب لقديم
تصنيف:ناس حكمو لمغريب
تصنيف:وفيات 32 قبل لميلاد
تصنيف:ناس حكمو جزء من لمغريب
تصنيف:وفيات 33 قبل لميلاد
تصنيف:أمازيغ د لقرن 1 قبل لميلاد
تصنيف:تاريخ د جزاير
ماسيليين

[تصغير|مملكة لماسيليين (ب الصفر)، و حداها مملكة ل[ماسيسيليين (ب لخضر)]]
**لماسيليين** (ب لاتينية **Massylii**) هيّا قبيلة ؤلا أجموع قبلي أمازيغي كان ف لعصر لقديم ف لأراضي ديال شرق دزاير ، تونس، ؤ شوية ف شمال غرب ليبيا. لماسيليين توحدو ف لقرن رّابع ؤلا لقرن تالت قبل لميلاد ف مملكة وحدة لّي كتسما عادة نوميديا شّرقية.

## مصادر

تصنيف:أمازيغ
تصنيف:تاريخ د جزاير
تصنيف:تاريخ د تونس
تصنيف:تاريخ د ليبيا
تصنيف:نوميديا
ݣايا (ماليك)

**ݣايا** ؤلا **ݣالا** (ب لاتينية **Gaia** ؤلا **Gala**) (مات ف 206 ق.م.) هوّا ماليك أمازيغي ديال لماسيليين ف نّص تّاني ديال لقرن تالت قبل لميلاد، ؤبات لماليك ماسينيسا لّي معروف بلي وحد مملكة نوميديا. بات ݣايا، لّي سميتو زيلالسن ماكانش ماليك، مي كان عندو منصب ديال شوفيط. مامعروفش مزيان شنو هاد لمنصب كان كايعني ف ديك لفترة ف لمدون ديال نوميديا.

## مصادر

تصنيف:نوميديا
تصنيف:تاريخ د تونس
تصنيف:تاريخ د جزاير
تصنيف:وفيات 207 قبل لميلاد